
REFERAT DE APROBARE A PROIECTULUI DE HOTĂRÂRE
Titlul proiectului de hotărâre
Proiect de hotărâre privind aprobarea documentaţiei “Bilanţ real tehnologic şi optimizat al energiei termice pentru sistemul centralizat de alimentare cu energie termică al municipiului Timişoara aferent anului 2021 “ și a documentației ”Pierderile de energie termică reale și tehnologice, pentru sistemul centralizat de alimentare cu energie termică a municipiului Timișoara, aferente anului 2021”

Motivul emiterii proiectului de hotărâre
Compania COLTERM SA are ca obiect de activitate producerea energiei electrice şi termice, transportul, distribuţia şi furnizarea energiei termice pentru încălzire şi apă caldă de consum.
Obiectul documentaţiei promovate pentru aprobare în Consiliul Local îl constituie Bilanţul termoenergetic anual real și optimizat pentru sistemul centralizat de alimentare cu energie termică din Municipiul Timișoara care cuprinde și calculul de determinare a pierderilor reale și tehnologice (prin transfer de căldura și prin pierderi masice de agent termic) în sistemul de transport și distribuție din Municipiul Timișoara. 
Compania de servicii energetice INCDE ICEMENERG Bucureşti, în calitate de auditor energetic Clasa II Complex, atestat ANRE, prin autorizația nr. 681/06.08.2019 a elaborat, în condițiile respectării prevederilor legale, lucrarea ”Bilanţ real tehnologic şi optimizat al energiei termice pentru sistemul centralizat de alimentare cu energie termică al municipiului Timişoara aferent anului 2021”.
Conform adresei nr. 15535/15.07.2022 a Companiei Locale de Termoficare Colterm S.A., înregistrată la Primăria Municipiului Timișoara cu nr. SC2022-017879/18.07.2022, lucrarea de bilanț termoenergetic a fost avizată favorabil de către Comisia Tehnico-Științifică de Avizare din cadrul INDCE ICEMENERG București, prin procesul verbal de avizare nr. 08/20.04.2022 și a fost însușită de către beneficiarul lucrării, Colterm Timișoara, prin avizul CTEA nr. 5/17.06.2022.
Prin adresa nr. 15535/15.07.2022 de înaintare a documentației aferentă bilanțului termoenergetic, înregistrată la Primăria Municipiului Timişoara cu nr. SC2022-017879/18.07.2022, Compania  Locală de Termoficare COLTERM S.A solicită promovarea unei Hotărâri de Consiliu Local prin care să se aprobe documentația ”Bilanţ real tehnologic şi optimizat al energiei termice, pentru sistemul centralizat de alimentare cu energie termică al Municipiului Timişoara aferent anului 2021”  și a documentației ”Pierderile de energie termică reale și tehnologice, pentru sistemul centralizat de alimentare cu energie termică a municipiului Timișoara, aferente anului 2021”. 

Schimbări preconizate și rezultate așteptate
Este necesară aprobarea Bilanţului termoenergetic anual real și optimizat pentru sistemul centralizat de alimentare cu energie termică din Municipiul Timișoara, precum și pierderilor reale și tehnologice (prin transfer de căldura și prin pierderi masice de agent termic) în sistemul de transport și distribuție din Municipiul Timișoara conform prevederilor din Legea nr. 325 /2006 a serviciului public de alimentare cu energie termică, pentru a putea fi luate în considerare propunerile de optimizare a serviciului public și a pierderilor reale tehnologice înregistrate în planificarea lucrarilor de modernizare și în calculul tarifului de producere, transport, distribuție și furnizare a agentului termic.
Concluzii
Urmare a celor prezentate mai sus, considerăm oportună promovarea proiectului de hotărâre privind aprobarea documentaţiei “Bilanţ real tehnologic şi optimizat al energiei termice pentru sistemul centralizat de alimentare cu energie termică al municipiului Timişoara aferent anului 2021 “ și a documentației ”Pierderile de energie termică reale și tehnologice, pentru sistemul centralizat de alimentare cu energie termică a municipiului Timișoara, aferente anului 2021”

